RASEINIŲ RAJONO SAVIVALDYBĖS ADMINISTRACIJOS

DIREKTORIUS

ĮSAKYMAS

DĖL ŽEMĖS SKLYPO RASEINIŲ R. SAV., RASEINIŲ SEN., GABŠIŲ K., PRAMONĖS G. 5A, KADASTRINIS NR.7210/0003:43 NAUDOJIMO BŪDO PAKEITIMO

2014 m. sausio 30 d. Nr.(5.3)A1- 111

Raseiniai

Vadovaudamasis Lietuvos Respublikos teritorijų planavimo įstatymo 20 straipsnio 2 dalies 2 punktu, Lietuvos Respublikos žemės įstatymo 24 straipsnio 2 dalimi, Lietuvos Respublikos Vyriausybės 2014 m. sausio 15 d. nutarimu Nr.44 patvirtinto Pagrindinės žemės naudojimo paskirties ir būdo nustatymo ir keitimo tvarkos bei sąlygų aprašo 10, 12 ir 17 punktais, Lietuvos Respublikos žemės ūkio ministro ir Lietuvos Respublikos aplinkos ministro 2013 m. gruodžio 11 d. įsakymu Nr.3D-830/D1-920 patvirtintu Žemės naudojimo būdų turinio aprašu ir Raseinių rajono savivaldybės 2013 m. spalio 31 d. sprendimu Nr.(1.1)TS-390 „Dėl Raseinių rajono savivaldybės teritorijos bendrojo plano koncepcijos patvirtinimo" patvirtinta Raseinių rajono savivaldybės teritorijos bendrojo plano koncepcija bei atsižvelgdamas į UAB „Norvelita“ generalinio direktoriaus Vidmanto Globio 2014 m. sausio 15 d. prašymą:

1. K e i č i u kitos paskirties žemės sklypo Raseinių r. sav., Raseinių sen., Gabšių k., Pramonės g. 5A, kadastrinis Nr.7210/0003:43, kurio naudojimo būdas yra komercinės paskirties objektų teritorijos, naudojimo būdą.

2. N u s t a t a u šio 0,6739 ha žemės sklypo naudojimo būdą – pramonės ir sandėliavimo objektų teritorijos.

3. N u r o d a u, kad žemės sklype esančios melioracijos sistemos ir įrenginiai valstybei nuosavybės teise nepriklauso.

Šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Administracijos direktorius	Jonas Kurlavičius